Синиша Саничанин
Синиша Саничанин (Приједор, 24. април 1995) босанскохерцеговачки је фудбалер, који тренутно наступа за Партизан. Висок је 190 центиметара и игра на позицији штопера, а боље се сналази левом ногом.

Наступао је за омладинску, младу и сениорску репрезентацију Босне и Херцеговине.

Каријера 
Саничанин је своју фудбалску каријеру започео у родном Приједору, где је наступао за локални Рудар. За овај клуб је дебитовао током сезоне 2013/14, забележивши 2 наступа у Премијер лиги Босне и Херцеговине. По испадању клуба у нижи ранг такмичења и његовог прерастања омладинског узраста, Саничанин је постао стандардни играч одбране Рудара наредне сезоне. Током сезоне 2014/15 у Првој лиги Републике Српске, Саничанин је одиграо 22 утакмице и постигао 1 гол, а наступио је још три пута у Купу Босне и Херцеговине. Након тога прелази у Борац из Бања Луке, где је до краја 2015. уписао укупно 20 наступа у оба домаћа такмичења и постигао 1 гол. Иако је био праћен од стране италијанског Удинезеа и фигурирао као појачање београдског Партизана, Саничанин се сели у Моравички округ. Кратак период провео је тренирајући са чачанским Борцем, а затим је потписао трајни уговор са фудбалским клубом Младост из Лучана 22. јануара 2016. године. За сезону и по у овом клубу, Саничанин је одиграо 40 утакмица и постигао 2 гола. Иако је лета 2017. одрадио читав припремни период са тимом, након испадања из квалификација за Лигу Европе у стартној постави тима нашао се само једном, па је одлучио да напусти клуб. Последњег дана прелазног рока приступио је новосадској Војводини. Почетком јуна 2021. прешао је у Партизан као слободан играч. 

Први гол за Партизан је постигао 26. августа 2021. у реваншу плеј-офа за улазак у Лигу конференције против португалске екипе Санта Клара (Партизан се пласирао у даљи ток такмичења).

Статистика

Клупска

Репрезентативна

Трофеји и награде 
Војводина
 Куп Србије : 2019/20.

Референце

Спољашње везе 

 
 
 
 
 
 
 
 
 
 
 
 
 

Рођени 1995.
Спортисти из Приједора
Босанскохерцеговачки фудбалери
Босанскохерцеговачки фудбалски репрезентативци
Српски спортисти из Босне и Херцеговине
Фудбалери Рудара Приједор
Фудбалери Борца Бања Лука
Фудбалери Младости Лучана
Фудбалери Војводине
Фудбалери Партизана
Фудбалери Суперлиге Србије